Ενότητα 1η Από την Ελλάδα στον κόσμο

**ΠΑΡΑΓΩΓΗ ΓΡΑΠΤΟΥ ΛΟΓΟΥ – μετασυγγραφικό στάδιο**

**Ι. «διαβάζω» σωστά το θέμα και**

**διακρίνω τα δεδομένα από τα**

**ζητούμενα**

Το καλοκαίρι που πέρασε πήγες διακοπές στην Κύπρο, όπου γνώρισες τον συνομήλικό σου Μάριο. Ο Μάριος δεν έχει επισκεφτεί ποτέ την Ελλάδα. Του γράφεις ένα γράμμα (250 – 300 λέξεων) για να τον προσκαλέσεις: για να τον πείσεις περιγράφεις τα αξιοθέατα του τόπου σου και άλλα στοιχεία που κάνουν τη διαμονή σε αυτόν ευχάριστη.

|  |  |  |
| --- | --- | --- |
| ΔΕΔΟΜΕΝΑ |  | σχολιάζονται στην εισαγωγική παράγραφο |
| ΖΗΤΟΥΜΕΝΑ |  | αναλύονται στο κύριο μέρος του κείμενου – αφιερώνουμε μία παράγραφο σε κάθε ζητούμενο |

**ΙΙ. «διαβάζω» σωστά το θέμα και διακρίνω το είδος και το ύφος που μου**

**ζητούνται**

είδος ……………………………………………………………………………………….

ύφος ……………………………………………………………………………………….

Αυτά σημαίνουν: α) σε ό,τι αφορά το λεξιλόγιο ………………………………….

……………………………………………………………..

β) όσο αφορά τον τρόπο σύνδεσης των προτάσεων …………..

……………………………………………………………..

**ΙΙ. Και τώρα… ο Δεκάλογος της καλογραμμένης επιστολής για το**

**συγκεκριμένο θέμα**

1. Γράφω σωστά ημερομηνία, προσφώνηση, αποφώνηση.
2. Στην εισαγωγική παράγραφο σχολιάζω τα δεδομένα του

θέματος και διατυπώνω με σαφήνεια τον λόγο (τον σκοπό)

συγγραφής του γράμματος.

1. Στη δεύτερη παράγραφο ξεχωρίζω και γράφω τα αξιοθέατα - συγκεκριμένα πράγματα.
2. Στην τρίτη παράγραφο ξεχωρίζω και γράφω «άλλες

ευχάριστες δραστηριότητες» - συγκεκριμένα πράγματα.

5. Στην επιλογική παράγραφο ανακεφαλαιώνω και προσκαλώ

μια τελευταία φορά.

6. Δεν μπερδεύω το υλικό, δεν ανακατεύω τα θέματα.

7. Κάθε παράγραφος χρειάζεται μία θεματική περίοδο. Σε αυτήν δηλώνω τα

θέματα που θα παρουσιάσω στη συνέχεια της παράγραφου. Θέμα που δεν

αναφέρεται στη θεματική περίοδο δεν πρέπει να γράφεται στην παράγραφο.

8. Γράφω απλά: μικρές προτάσεις, παρατακτική σύνδεση ή ασύνδετο σχήμα.

9. Γράφω απλά: είμαι έφηβος και απευθύνομαι σε έφηβο.

10. Βάζω τόνους εκεί που χρειάζεται, χρησιμοποιώ τα ελληνικά εισαγωγικά «»,

χρησιμοποιώ το ελληνικό ερωτηματικό ;

**Ώρα για δουλειά.**

Να διαβάσετε το γράμμα που ακολουθεί. Πόσες και ποιες από τις Δέκα Εντολές τήρησε ο συγγραφέας του; Πόσες και ποιες παραβίασε;

Άγιοι Ανάργυροι, 18-10-1024

Αγαπημένε μου Μάριε,

τι κάνεις; Έχουμε πολύ καιρό να τα πούμε, μετά από τις καλοκαιρινές διακοπές. Ο λόγος ο οποίος σου γράφω αυτό το γράμμα είναι για να σε προσκαλέσω να έρθεις στην Ελλάδα για κάποιες μέρες, στο σπίτι μου στο εξωτικό Μενίδι.

Αρχικά, θα σε ξεναγήσω στην Αθήνα και μαζί θα δούμε τα αξιοθέατα της πόλης. Για παράδειγμα, θα επισκεφτούμε την Ακρόπολη, το Πάρκο Τρίτση, την ελληνική Βουλή στην πλατεία Συντάγματος. Και φυσικά, δε θα παραλείψουμε το πιο σημαντικό, το καινούριο γήπεδο της ΑΕΚΑΡΑΣ μας στα Νέα Φιλαδέλφεια!

Επίσης, θα κάνουμε μαζί πολλές άλλες φοβερές δραστηριότητες. Θα παίξουμε μπάλα σε ένα γηπεδάκι κοντά στο σπίτι μου, θα δούμε το ματς της ΑΕΚ με τον ΠΑΟΚ και θα πανηγυρίσουμε παρέα τη νίκη μας. Ακόμα, θα πάμε για ψάρεμα στον πειραιά και τα βράδια θα βγαίνουμε βόλτες στο Μπουρνάζι. Δυστυχώς, θα είμαστε αναγκασμένοι να κάνουμε κάποια βαρετά πράγματα, όπως, ας πούμε, να πάμε στο Μουσείο της Ακρόπολης, αλλά δεν πειράζει, γιατί μου υποσχέθηκαν πως μετά από αυτό θα παίζουμε στον υπολογιστή όσο θέλουμε. Τέλος, θα δοκιμάσουμε ελληνικό παραδοσιακό φαγητό, όπως σουβλάκι και μουσακά.


Γενικά, πιστεύω πως θα περάσουμε υπέροχα, εάν έρθεις και θα είναι μία αξέχαστη εμπειρία. Περιμένω την απάντησή σου.

Φιλικά.

[όνομα]

Λέξεις: 204

**Σίγουρα πέτυχε**

………………………………………………………………………………….

………………………………………………………………………………….

………………………………………………………………………………….

………………………………………………………………………………….

………………………………………………………………………………………………….

………………………………………………………………………………………………….

…………………………………………………………………………………………………

Μάλλον αστόχησε

………………………………………………………………………………….

………………………………………………………………………………….

………………………………………………………………………………….

………………………………………………………………………………….